23.2.2023
DA
Den Europæiske Unions Tidende
L 58/223 EUROPA-PARLAMENTET
KAPITEL 3 2 — Ekspertise og information: køb, arkivering, produktion og publikation (fortsat)
321
(fortsat) — Europa-Parlamentets forpligtelser i henhold til internationale og interinstitutionelle samarbejdsaftaler, herunder Europa-Parlamentets bidrag til udgifterne til forvaltning af Unionens historiske arkiver i overensstemmelse med forordning (EØF, Euratom) nr.
354/83 — udgifterne til det europæiske videnskabelige mediecentrum, aktiviteter, som overvåges af Europa-Parlamentets Panel for Fremtidens Videnskab og Teknologi (STOA) og styrker kontaktfladen mellem Europa-Parlamentet, det videnskabelige miljø og medierne med henblik på specifikt at fremme netværkssamarbejde, uddannelse og formidling af viden.
Dette omfatter f.eks.: — at tilrettelægge aktiviteter og håndtering af udgifter (herunder rejseudgifter, indkvartering og forplejning) i forbindelse med indbydelse af journalister, interessenter og andre eksperter til at dække de pågældende aktiviteter — at oprette og vedligeholde netværk i kontakten mellem Europa-Parlamentet, det videnskabelige miljø og medierne — at afholde seminarer, konferencer og uddannelseskurser om den aktuelle udvikling og videnskabelige og teknologiske spørgsmål samt om arten og effektiviteten af videnskabelig journalistik — at udnytte oplysninger og analyser fra eksperter inden for den akademiske verden, medierne og andre kilder på det videnskabelige og teknologiske område til gavn for politiske beslutningstagere og borgere — at gøre Europa-Parlamentets forskning og andet relevant materiale inden for forsknings- og teknologiområdet mere alment tilgængelig(t) gennem skriftlige, audiovisuelle og andre midler — at udvikle teknikker og metoder til at øge mulighederne for at identificere og formidle pålidelige kilder inden for videnskab og teknologi — at støtte installation, opgradering og anvendelse af avanceret teknisk udstyr og mediefaciliteter, til støtte for en sådan dialog — at udvikle et tættere samarbejde og mere generelt, forbindelser mellem Europa-Parlamentet, relevante medieforetagender og universiteter og forskningscentre inden for dette område, herunder ved at medierne informerer om centrummets rolle og det europæiske videnskabelige mediecentrums arbejde samt dets tilgængelighed for borgerne.
Denne bevilling kan også anvendes til at støtte Europa-Parlamentets dialog med det akademiske miljø, medierne, tænketanke og borgerne, hvad angår fremtidsstudier af de langsigtede tendenser, som Den Europæiske Unions beslutningstagere står over for, både på det videnskabelige område og i bredere forstand, gennem seminarer, publikationer og andre aktiviteter, der er nævnt ovenfor.
De indtægter, der er formålsbestemte indtægter i henhold til finansforordningens artikel 21, stk.
3, anslås til 100 EUR.
Retsgrundlag
Rådets forordning (EØF, Euratom) nr.
354/83 af 1. februar 1983 om åbning for offentligheden af de historiske arkiver for Det Europæiske Økonomiske Fællesskab og Det Europæiske Atomenergifællesskab (EFT L 43 af 15.2.1983, s. 1).